[{"text_idx": "#000003", "text": "Valer revenis matene por fermi la terenon de la Verdaj Skoltoj kaj adiau\u0306i nin. Nun ni dau\u0306rigis triope, ne plu havis akompanantojn."}, {"text_idx": "#000005", "text": "En Surice surprizis nin s\u0302ajne privata bestog\u0302ardeneto kun interalie emuo kaj alpakoj."}, {"text_idx": "#000006", "text": "C\u0302ar ni havas Esperanto-flagojn c\u0302e la bicikloj, kelkfoje jam alparolis nin survoje homoj. Plej ofte ili volas scii kiu lando estas, kaj ni devas klarigi ke temas pri lingvo kaj kia. Sed iuj mem klarigis al ni, kion ili sciis pri Esperanto. Unu ekzemple mem log\u0302as en Zamenhof-strato kaj informig\u0302is. Alia devenas el Bjalistoko kaj povis rakonti aferoj pri Zamenhof, kiujn ni mem ne sciis. Kaj hodiau\u0306 hazarde preterpasis nin grupo de lernantoj sur la bela biciklovojo al Mariembourg, kaj unu diris \u2018Saluton!\u2019. Ni posthastis ilin por eltrovi, kiu estas la hazarda esperantisto. La juna knabino lernis Esperanton pro la Verdaj Skoltoj! Sen niaj flagoj s\u0302i preterpasus nerimarkite."}, {"text_idx": "#000007", "text": "C\u0302e la fino de la biciklovojo sur iama fervojo situas bela muzeo kun diversaj historiaj lokomotivoj kaj vagonoj. Kiel s\u0302atantoj de trajnoj ni iom vagadis inter la trakoj kaj fotis."}, {"text_idx": "#000008", "text": "La lasta urbo en Belgio estis Couvin, kie oni nepre evitu la c\u0302efstraton trabiciklante. Tagmeze ni atingis la kvaran landon de la karavano, Francujon. Ambau\u0306 flankoj de la limo aspektas same. Ec\u0302 la saman lingvon oni parolas. Al kio utilas landlimoj?"}, {"text_idx": "#000009", "text": "En unu el la vilag\u0302oj en la Ardenoj ni hazarde renkontis strateton nomatan lau\u0306 la celo de nia vojag\u0302o. Poste sekvis ankorau\u0306 pluraj krutaj montetoj."}, {"text_idx": "#000010", "text": "Post kiam ni starigis la tendon malantau\u0306 arbustoj, ni preparis nian vespermang\u0302on sur parkejo: kiel kutime, fres\u0302ajn legomojn kun rizo. Plej ofte ni mang\u0302as vegane."}, {"text_idx": "#000011", "text": "Jen, penso pri \u201cLa kvara lando\u201d"}, {"text_idx": "#000012", "text": "Hej saluton. Kion vi eksciis pri la knabino? Cxu lernis sxi Esperanton nur vidinte la Verdajn Skoltojn cxe interreto, cxu sxi iam partoprenis la Verdajn Skoltojn? cxu sxi renkontis la Verdajn Skoltojn en iu reklama budo en foiro aux laSemo aux cxu dum iu lingva tago kun sxia lernejo?\nKlare ne estis Le\u0301opoldine, cxu? cxar sxin Linko ja rekonus..."}, {"text_idx": "#000013", "text": "Hej saluton. Kion vi eksciis pri la knabino? Cxu lernis sxi Esperanton nur vidinte la Verdajn Skoltojn cxe interreto, cxu sxi iam partoprenis la Verdajn Skoltojn? cxu sxi renkontis la Verdajn Skoltojn en iu reklama budo en foiro aux laSemo aux cxu dum iu lingva tago kun sxia lernejo?"}, {"text_idx": "#000015", "text": "Retpos\u0302tadreso ne estos publikigita. Devigaj kampoj estas markitaj *"}]